#### Likumprojekts

#### Grozījumi likumā "Par valsts sociālo apdrošināšanu"

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.) šādus grozījumus:

1. Papildināt 1. pantu ar 6. punktu šādā redakcijā:

"6) **autoratlīdzības (autortiesību un blakustiesību atlīdzības) izmaksātājs** – komersants, individuālais uzņēmums (arī zemnieku vai zvejnieku saimniecība), kooperatīva sabiedrība, nerezidenta pastāvīgā pārstāvniecība, iestāde, organizācija, biedrība, nodibinājums un fiziskā persona, kura reģistrēta kā saimnieciskās darbības veicējs."

2. Papildināt 3. pantu ar trešo daļu šādā redakcijā:

"(3) Sociāli apdrošinātām personām, kuras ir pakļautas veselības apdrošināšanai, ir tiesības saņemt no valsts budžeta līdzekļiem apmaksājamus veselības aprūpes pakalpojumus."

3. Papildināt 4. pantu ar 7. punktu šādā redakcijā:

"7) veselības apdrošināšana."

4. Papildināt 5. panta ceturtās daļas pirmo teikumu pēc vārdiem "vecāku apdrošināšanai" ar vārdiem "un veselības apdrošināšanai".

5.  6. pantā:

izteikt pirmo un otro daļu šādā redakcijā:

"(1) Darba ņēmēji, par kuriem sociālās apdrošināšanas iemaksas jāveic vispārējā režīmā, ir sociāli apdrošināmi atbilstoši visiem sociālās apdrošināšanas veidiem. Darba ņēmēji, par kuriem sociālās apdrošināšanas iemaksas nav jāveic vispārējā režīmā, ir pakļauti pensiju apdrošināšanai, maternitātes un slimības apdrošināšanai, vecāku apdrošināšanai, darba negadījumu apdrošināšanai, invaliditātes apdrošināšanai un apdrošināšanai pret bezdarbu.

(2) Darba ņēmēji, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi) un par kuriem sociālās apdrošināšanas iemaksas jāveic vispārējā režīmā, ir pakļauti pensiju apdrošināšanai, maternitātes un slimības apdrošināšanai, vecāku apdrošināšanai, darba negadījumu apdrošināšanai un veselības apdrošināšanai. Darba ņēmēji, kuriem ir piešķirta izdienas pensija vai kuri ir personas ar invaliditāti – valsts speciālo pensiju saņēmējas – un par kuriem sociālās apdrošināšanas iemaksas jāveic vispārējā režīmā, ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai, vecāku apdrošināšanai, darba negadījumu apdrošināšanai un veselības apdrošināšanai. Darba ņēmēji, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi) un par kuriem sociālās apdrošināšanas iemaksas nav jāveic vispārējā režīmā, ir pakļauti pensiju apdrošināšanai, maternitātes un slimības apdrošināšanai, vecāku apdrošināšanai un darba negadījumu apdrošināšanai. Darba ņēmēji, kuriem ir piešķirta izdienas pensija vai kuri ir personas ar invaliditāti – valsts speciālo pensiju saņēmējas – un par kuriem sociālās apdrošināšanas iemaksas nav jāveic vispārējā režīmā, ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai, vecāku apdrošināšanai un darba negadījumu apdrošināšanai.";

papildināt 2.1 daļu pēc vārdiem "pensiju apdrošināšanai" ar vārdiem "veselības apdrošināšanai";

papildināt 2.3 daļu pēc vārdiem "pensiju apdrošināšanai" ar vārdiem "veselības apdrošināšanai";

papildināt pantu ar 2.4 daļu šādā redakcijā:

"(24) Fiziska persona, kura saņem autoratlīdzību (autortiesību un blakustiesību atlīdzību), ir pakļauta pensiju apdrošināšanai, un par viņu iemaksas tiek veiktas saskaņā ar šā likuma 23.1 pantu.";

papildināt trešo daļu pēc vārdiem "slimības apdrošināšanai" ar vārdiem "veselības apdrošināšanai";

papildināt sesto daļu pēc vārdiem "invaliditātes apdrošināšanai" ar vārdiem "veselības apdrošināšanai";

papildināt astoto daļu pēc vārdiem "invaliditātes apdrošināšanai" ar vārdiem "veselības apdrošināšanai";

papildināt devīto daļu pēc vārdiem "pensiju apdrošināšanai" ar vārdiem "veselības apdrošināšanai";

papildināt divpadsmito daļu pēc vārdiem "pensiju apdrošināšanai" ar vārdiem "veselības apdrošināšanai";

izslēgt četrpadsmito daļu.

6. Papildināt III nodaļu ar 11.1 pantu šādā redakcijā:

"**11.1pants. Veselības apdrošināšanas finanšu līdzekļi**

No valsts budžeta līdzekļiem apmaksājamie veselības aprūpes pakalpojumi tiek daļēji finansēti no veselības apdrošināšanai veiktajām iemaksām."

7. Papildināt 14. pantu ar astoņpadsmito un deviņpadsmito daļu šādā redakcijā:

"(18) Papildus šā panta otrajā daļā brīvi izvēlētajam obligāto iemaksu objektam pašnodarbinātā obligāto iemaksu objekts pensiju apdrošināšanai ir starpība starp faktiskajiem ienākumiem un šo brīvi izvēlēto iemaksu objektu.

(19) Obligāto iemaksu objekts ir autoratlīdzība (autortiesību un blakustiesību atlīdzība), no kuras autoratlīdzības (autortiesību un blakustiesību atlīdzības) izmaksātājs (darba devējs) veic iemaksas pensiju apdrošināšanai."

8. Papildināt 16. panta trešo daļu pēc vārda "pašnodarbinātā" ar vārdiem "autoratlīdzības izmaksātāja".

9. Izteikt 18. panta pirmo daļu šādā redakcijā:

"(1) Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 35,09 procenti, no kuriem 24,09 procentus maksā darba devējs un 11 procentus – darba ņēmējs."

10. Papildināt 20.1 pantu ar septīto daļu šādā redakcijā:

"(7) Autoratlīdzības (autortiesību un blakustiesību atlīdzības) izmaksātājs precizē autoratlīdzības (autortiesību un blakustiesību atlīdzības) un obligātās iemaksas no autoratlīdzībām (autortiesību un blakustiesību atlīdzībām) par iepriekšējo mēnesi pirms pārskata mēneša."

11. Izslēgt 21.2 panta trešajā daļā vārdus "valsts pamatbudžetā".

12. Izteikt 22. panta pirmo daļu šādā redakcijā:

"(1) Valsts kase katru dienu obligātās iemaksas ieskaita speciālo budžetu kontos un valsts pamatbudžeta ieņēmumos atbilstoši gadskārtējā valsts budžeta likumā noteiktajam sociālās apdrošināšanas ieņēmumu īpatsvaram."

13. Papildināt 23. pantu ar 1.5 daļu šādā redakcijā:

"(15) Autoratlīdzības (autortiesību un blakustiesību atlīdzības) izmaksātājs reizi mēnesī līdz obligāto iemaksu veikšanai noteiktajam termiņam Ministru kabineta noteiktajā kārtībā iesniedz Valsts ieņēmumu dienestā ziņojumu par veiktajām iemaksām pensiju apdrošināšanai no autoratlīdzībām (autortiesību un blakustiesību atlīdzībām)."

14. Papildināt likumu ar V1 nodaļu šādā redakcijā:

"**V1 nodaļa. Obligātās iemaksas pensiju apdrošināšanai no autoratlīdzības (autortiesību un blakustiesību atlīdzības) un pašnodarbinātā ienākumiem**

**23.1 pants. Obligātās iemaksas no autoratlīdzības (autortiesību un blakustiesību atlīdzības)**

(1) Autoratlīdzības (autortiesību un blakustiesību atlīdzības) izmaksātājs, izņemot mantisko tiesību kolektīvā pārvaldījuma organizāciju, no saviem līdzekļiem maksā obligātās iemaksas piecu procentu apmērā no šīs autoratlīdzības (autortiesību un blakustiesību atlīdzības) tās saņēmēja pensiju apdrošināšanai.

(2) Autoratlīdzības (autortiesību un blakustiesību atlīdzības) izmaksātājs iemaksas veic šim mērķim paredzētajā kontā Valsts kasē termiņā, kas norādīts Valsts ieņēmumu dienesta izsniegtajā paziņojumā.

(3) Šā panta otrajā daļā minēto kontu administrē Valsts sociālās apdrošināšanas aģentūra.

(4) Ja par autoratlīdzības saņēmēju gadā veiktās iemaksas no autoratlīdzības (autortiesību un blakustiesību atlīdzības) ir vienādas vai pārsniedz iemaksas pensiju apdrošināšanai no valstī noteiktās minimālās mēneša darba algas apmēra, iemaksas tiek reģistrētas autoratlīdzības saņēmēja pensiju apdrošināšanai.

(5) Ja par autoratlīdzības saņēmēju gadā veiktās iemaksas no autoratlīdzības (autortiesību un blakustiesību atlīdzības) nesasniedz iemaksas pensiju apdrošināšanai no valstī noteiktās minimālās mēneša darba algas apmēra, iemaksas novirza autoratlīdzības saņēmēja izvēlētajā privātā pensiju fonda pensiju plānā.

(6) Ja par autoratlīdzības saņēmēju gadā veiktās iemaksas vispārējā kārtībā un iemaksas no autoratlīdzības sasniedz iemaksas pensiju apdrošināšanai no valstī noteiktās minimālās mēneša darba algas apmēra, iemaksas no autoratlīdzības novirza autoratlīdzības saņēmēja pensiju apdrošināšanai.

(7) Valsts sociālās apdrošināšanas aģentūra līdz kalendāra gadam sekojošā gada 1. jūnijam aprēķina no autoratlīdzībām (autortiesību un blakustiesību atlīdzībām) samaksātās iemaksas un informē autoratlīdzības saņēmēju par obligāto iemaksu novirzīšanu privātajai pensiju apdrošināšanai. Līdz 1. septembrim Valsts sociālās apdrošināšanas aģentūra attiecīgi novirza iemaksas pensiju apdrošināšanai valsts pensiju speciālā budžeta kontā vai privātajai pensiju apdrošināšanai saskaņā ar šā panta ceturtajā, piektajā, sestajā un astotajā daļā noteikto.

(8) Autoratlīdzības saņēmējam līdz kalendāra gada 1. augustam ir pienākums paziņot Valsts sociālās apdrošināšanas aģentūrai izvēlēto privāto pensiju pārvaldītāju, tā reģistrācijas numuru, pensiju plānu un pensiju fonda kontu Latvijā. Ja autoratlīdzības saņēmējs savu pienākumu nav izpildījis, iemaksas tiek ieskaitītas valsts pensiju speciālajā budžetā, tās nepersonificējot.

(9) Valsts sociālās apdrošināšanas aģentūra atbilstoši no autoratlīdzībām (autortiesību un blakustiesību atlīdzībām) veiktajām iemaksām, piemērojot obligāto iemaksu likmi pensiju apdrošināšanai, reģistrē personai obligāto iemaksu objektu pensiju apdrošināšanai attiecīgi pilnus kalendāra mēnešus vai pilnu kalendāra gadu no kalendāra gada 1. janvāra.

**23.2 pants. Obligātās iemaksas pensiju apdrošināšanai pašnodarbinā­tajiem**

(1) Pašnodarbinātie (izņemot autoratlīdzības (autortiesību un blakustiesību atlīdzības) saņēmējus, par kuriem obligātās iemaksas veic šā likuma 23.1pantā noteiktajā kārtībā) iemaksas pensiju apdrošināšanai veic vismaz piecu procentu apmērā:

1) ja pašnodarbinātā ienākumi mēnesī sasniedz Ministru kabineta noteikto obligāto iemaksu objekta minimālo apmēru, – papildus šā likuma 14. panta otrajā daļā noteiktajam obligāto iemaksu objektam reizi ceturksnī veic obligātās iemaksas pensiju apdrošināšanai no starpības starp brīvi izraudzīto obligāto iemaksu objektu un faktiskajiem ienākumiem;

2) ja pašnodarbinātā ienākumi mēnesī nesasniedz Ministru kabineta noteikto obligāto iemaksu objekta minimālo apmēru, – pašnodarbinātā izvēlētajā privātā pensiju fonda pensiju plānā Latvijas Republikā ne vēlāk kā līdz kalendāra gadam sekojošā gada 31. janvārim. Ja pašnodarbinātā ienākumi taksācijas gadā nesasniedz 50 *euro*, iemaksas privātajā pensiju fondā var neveikt.

(2) Ministru kabinets nosaka kārtību un termiņu, līdz kuram pašnodarbinātais iesniedz Valsts ieņēmumu dienestā ziņojumu par veiktajām iemaksām piecu procentu apmērā privātajā pensiju fondā."

Likums stājas spēkā 2018. gada 1. janvārī.

Labklājības ministrs

Jānis Reirs